கேள்வி: விஜய் சேதுபதி - திரை வாழ்க்கை பற்றி விளக்கவும்.
பதில்: இவர் கூத்துப்பட்டறையில் கணக்காளராக பணியில் சேர்ந்தார். அங்கு நடிகர்களை அருகில் இருந்து அவதானிக்கும் வாய்ப்பு கிடைத்ததாக கூறியுள்ளார். இவர் பெண் என்ற தொலைக்காட்சித் தொடரிலும் நடித்தார். கலைஞர் தொலைக்காட்சியின் நாளைய இயக்குநர் நிகழ்ச்சிக்காக பல குறும்படங்களில் நடித்துள்ளார். பீட்சா பட இயக்குநர் கார்த்திக் சுப்புராஜ் இணைந்து பல குறும்படங்களில் பணியாற்றியுள்ளார். சிறந்த நடிகருக்கான விருதை நார்வே குறும்பட தமிழ்த் திரைப்பட விழாவில் பெற்றார். இயக்குநர் செல்வராகவன் புதுப்பேட்டை படத்துக்கு திறன் தேர்வு வைத்ததில் கலந்து கொண்டு தனுஷ் (நடிகர்)க்கு நண்பனாக நடிக்கும் வாய்ப்பை பெற்றார். அதைத்தொடர்ந்து தமிழ்-கன்னட இரு மொழிப்படமான அகண்ட என்பதின் தமிழ் பதிப்பில் முன்னணி கதை மாந்தராக நடித்தார், கன்னட பதிப்பில் எதிர்மாறான கதை மாந்தராக நடித்தார். இப்படம் திரைக்கு வரவில்லை. பின்பு பிரபு சாலமன் லீ திரைப்படத்திலும் சுசீந்திரனின் வெண்ணிலா கபடிக் குழு, நான் மகான் அல்ல என்ற திரைப்படங்களில் சிறு வேடங்களில் நடித்தார். இயக்குநர் சுசீந்திரனே முதன்மையான கதாபாத்திரத்தில் நடிக்க வைத்து தன் கனவு மெய்ப்பட காரணமாக இருந்தவர் என்று கூறினார். சுசீந்திரன் இவரை தென்மேற்கு பருக்காற்று இயக்குநர் சீனு இராமசாமி அறிமுகப்படுத்தினார். பின்பு, சீனு ராமசாமி விஜய் சேதுபதிக்கு அப்படத்தில் முன்னணி கதாப்பாத்திரம் வழங்கினார். 2012-இல் இவர் நடித்த மூன்று திரைப்படங்களும் வணிகரீதியாக பெருவெற்றி பெற்றன. சுந்தரபாண்டியனில் இவர் கதைநாயகனுக்கு எதிரியாக நடித்திருந்தார். கார்த்திக் சுப்புராஜின் பீட்சா (திரைப்படம்) படத்திலும் பாலாஜி தரணிதரன் ''நடுவுல கொஞ்சம் பக்கத்த காணோம்'' படத்திலும் முன்னணி கதை மாந்தராக நடித்தார். நளன் குமரசாமி சூது கவ்வும் என்ற படத்திலும் முன்னணி கதை மாந்தராக நடித்தார். பண்ணையாரும் பத்மினியும் என்ற படத்தில் நடித்துள்ளார். தர்மதுரை (2016 திரைப்படம்) ‘மக்க கலங்குதப்பா’ நடனம், எப்பொழுது தொலைக்காட்சியில் ஒளிபரப்பப் பட்டாலும் பார்க்கிற ரசிகர்கள் ஏராளம். அத்தனை எதார்த்தமாக, தனது பாணியில் ஆடியிருப்பார். 2017 ஆம் ஆண்டு நடிகர் மாதவன் இணைந்து விக்ரம் வேதா என்ற பரபரப்பூட்டும் திரைப்படத்தில் நடித்துள்ளார் இந்தத் திரைப்படம் இருவருக்கும் வெற்றித் திரைப்படமாக அமைந்தது. 2018 ஆம் ஆண்டில் ஒரு நல்லநாள் பாத்து சொல்றேன் மற்றும் ஜூங்கா (திரைப்படம்) என்ற திரைப்படத்திலும் நடித்துள்ளார். ஜூங்கா (திரைப்படம்) என்ற திரைப்படத்தை இயக்குநர் கோகுல் (இயக்குநர்) என்பவர் இயக்கியுள்ளார். அதைத் தொடர்ந்து இயக்குநர் மணிரத்னம் இயக்கிய செக்கச்சிவந்த வானம் என்ற திரைப்படத்தில் நடித்தார். இந்த திரைப்படத்தில் சிம்பு, அரவிந்த்சாமி, அருண் விஜய், பிரகாஷ் ராஜ், ஜோதிகா, அதிதி ராவ் ஹைதாரி, ஐஸ்வர்யா ராஜேஷ் போன்ற பல பிரபல நட்சத்திரங்கள் நடித்துள்ளனர். அதைத் தொடர்ந்து 96 (திரைப்படம்), சீதக்காதி (திரைப்படம்), சூப்பர் டீலக்ஸ், பேட்ட போன்ற திரைப்படங்களில் நடித்தார். 96 (திரைப்படம்) என்ற திரைப்படத்தில் இவருக்கு ஜோடியாக நடிகை திரிசா நடித்துள்ளார். இந்தத் திரைப்படம் மிகப்பெரிய வெற்றியையும் வரவேட்பையும் பெற்றது. 2019 ஆம் ஆண்டு சாய் ரா நரசிம்ம ரெட்டி என்ற தெலுங்கு மொழி திரைப்படத்தில் நடித்துள்ளார். இதுவே இவரின் முதல் தெலுங்குத் திரைப்படமாகும்.
கேள்வி: விஜய் சேதுபதி - வெளியிணைப்புகள் பற்றி நீங்கள் என்ன அறிந்துள்ளீர்கள்?
பதில்: * * பகுப்பு:1978 பிறப்புகள் பகுப்பு:வாழும் மக்கள் பகுப்பு:தமிழ்த் திரைப்பட நடிகர்கள்‎ பகுப்பு:தெலுங்குத் திரைப்பட நடிகர்கள்‎ பகுப்பு:தமிழ்த் தொலைக்காட்சி நடிகர்கள் பகுப்பு:தமிழ்த் தொலைக்காட்சி தொகுப்பாளர்கள் பகுப்பு:விருதுநகர் மாவட்ட மக்கள் பகுப்பு:சென்னை நடிகர்கள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:தமிழ்த் திரைப்படத் தயாரிப்பாளர்கள்